**Mal for «program / emneliste for teoretisk undervisning» ved godkjente utdanningsinstitusjoner**

I følge spesialistreglenes [generelle bestemmelser](http://legeforeningen.no/Emner/Andre-emner/Spesialistutdanning/Spesialisering/generelle-bestemmelser-for-spesialistutdanning-av-leger/) § 8, skal godkjente utdanningsinstitusjoner gjennomføre teoriundervisning minimum 2 undervisningstimer (2 x 45 minutter) ukentlig. Slik undervisning må i følge spesialitetsrådet gjennomføres minst 36 uker pr år for at den skal anses som regelmessig, ukentlig undervisning.

«Program/emneliste for teoretisk undervisning» skal vise både planlagt **og** gjennomført teoriundervisning ved godkjente utdanningsinstitusjoner. Det mest oversiktlige er at det føres én liste pr semester.

Listene skal ikke fylles ut for hånd.

Listene blir mest oversiktlig hvis de stilles opp i tabellformat.

***Eksempel:* Teoriundervisning, Nevrologisk avdeling høst 2013**

|  |  |  |  |  |  |  |
| --- | --- | --- | --- | --- | --- | --- |
| Dato | Tid | Emne | Innleder (Navn + stillingsbetegnelse) | Gjennomført/  avlyst | Fremmøte LIS\* | Fremmøte overleger |
| 22.8 | 09:30 – 10:15 | Koma | Anne Hansen, LIS | Gjennomført | 4/5 el. 90 % | 9/10 (90 %) |
| 24.8 | 10:00 – 10:45 | Vaskulitt | Nils Nilsen, overlege | Gjennomført | 5/5 el. 100% | 8/10 (80 %) |
|  |  |  |  |  |  |  |

\* LIS = lege(r) i spesialisering

Når det leveres [Rapport om spesialistutdanning](http://www.serus.no/serus/index.gan;jsessionid=DBBE8D6BAE508C663337316A1226E167) i SERUS, må institusjoner som har deltatt i andre institusjoners/avdelingers undervisning vedlegge program også for denne undervisning. Dette gjelder også for nettundervisning og regional undervisning.

**Langtidsplan for teoriundervisning - Generell utdanningsplan**

Internundervisningens struktur skal beskrives i utdanningsinstitusjonens [generelle utdanningsplan](https://legeforeningen.no/Emner/Andre-emner/Spesialistutdanning/Utdanningsinstitusjoner/mal-for-avdelingensseksjonens-generelle-utdanningsplan/).

Langtidsplan for teoriundervisning som sikrer strukturert og planmessig gjennomgang av sentrale emner i faget over en periode på 2-3 år må også utarbeides og vedlegges årlig rapport.

Begge program anses som vedlegg til utdanningsinstitusjonens generelle utdanningsplan.

**Regelverk**

Spesialistreglenes [generelle bestemmelser](http://legeforeningen.no/Emner/Andre-emner/Spesialistutdanning/Spesialisering/generelle-bestemmelser-for-spesialistutdanning-av-leger/) § 8 sier at *Enhver godkjent utdanningsavdeling er forpliktet til å ha strukturert undervisning i tilknytning til kli­nikken på minimum 2 undervisningstimer pr. uke. Internundervisningen skal bidra til den faglige utvik­ling for alle avdelingens leger og skal i særlig grad ivareta behovet for å gi leger i spesialisering nød­vendig teoretisk bakgrunn for avdelingens virksom­het.*

*Leger i spesialisering forutsettes å ta aktiv del i undervisningen. Deltakelse i undervisningsprogram­met er obligatorisk og skal inngå i legenes tjeneste­planer*.

[Lov om spesialisthelsetjenester](http://lovdata.no/dokument/NL/lov/1999-07-02-61?q=lov+om+spesialisthelsetjenester*#KAPITTEL_3)**,** § 3-10. *Opplæring, etterutdanning og videreutdanning*

Virksomheter som yter helsetjenester som omfattes av denne loven, skal sørge for at ansatt helsepersonell gis slik opplæring, etterutdanning og videreutdanning som er påkrevet for at den enkelte skal kunne utføre sitt arbeid forsvarlig.